Vienan rannalla
Vienosti.

 1. Vienan rannall’ koivun alta
 kuulin laulun kaunihin,
 :,: aurinkoisen taivahalta
 vaipuessa aaltoihin. :,:

 2. Siellä istui ihanainen
 neito kanteleinensa,
 :,: sulhoansa surevainen,
 vierasmailla kaukana. :,:

 3. Vienan virran pyörtehiä
 kyynelsilmin katselee,
 :,: aikojansa ikäviä
 neito siellä laulelee: :,:

 4. »Turhiin rientää nuoruuteni,
 niinkuin laine virrassa;
 :,: polttava on sydämeni,
 kaipaus on rinnassa. :,:

 5. Kohta kuihtuu kukka liljan,
 surkastuupi muotoni.
 :,: Kultani! jos tulet hiljan,
 löydät vain mun hautani.» :,:

 6. Näitä neidon laulellessa
 luonto laski levolleen;
 :,: vaikeni jo lehvikossa
 leivonenkin lauluineen. :,:

 7. Hiljaisesti kyyhkyläinen
 nukkuu kanssa armaansa;
 :,: laulurastas yksinäinen
 kuuntelee viel’ neitoa. :,:

 8. Yö jo maita peitteleepi
 varjoisalla vaipalla, 
 :,: ääni viimein vaikeneepi
 valittava rannalla. :,:

Mukaeli Antero Varelius.

Antero Warelius